EXCLUSIV Guvernul a dat drumul la robinetul cu bani înainte de prezidențiale. Primarii PSD au primit 80% din proiectele de 2 miliarde de lei pentru mici investiții finanțate printr-un instrument inventat de Vâlcov

Guvernul și Comisia Națională de Prognoză au anunțat că au acceptat 116 proiecte, în valoare totală de peste 2,3 miliarde de lei, destinate micilor proiecte de investiții (ulițe, drumuri, podețe, școli, dispensare etc). O analiză G4Media.ro a modului în care proiectele au fost alocate în funcție de culoarea politică arată că primarii PSD au câștigat 90 de proiecte (77,5%), în timp ce primarii PNL au primit doar 16 proiecte.

Proiectele vor începe să fie implementate în octombrie, când vor fi alocate și primele tranșe de bani, potrivit unui anunț al premierului Viorica Dăncilă. Adică exact în preajma campaniei electorale, când Dăncilă, care e premier, șef PSD și candidat la prezidențiale, are nevoie ca primarii să se mobilizeze la maximum pentru a-i aduce voturile necesare intrării în turul 2.

Proiectele vor fi finanțate printr-un nou instrument numit Fondul de Dezvoltare și Investiții (FDI), lansat de guvern și Comisia Națională de Prognoză în această primăvară. Fondul e gestionat formal de Comisia Naţională de Strategie şi Prognoză, instituție condusă de Ion Ghizdeanu și care e subordonată de facto premierului Dăncilă. Instrumentul a fost inventat de Darius Vâlcov, iar lista proiectelor arată că județul Olt, controlat de Vâlcov, a primit un număr mare de contracte (8 din totalul de 116), cu valori uriașe.

Finanțarea proiectelor de dezvoltare se asigură sub formă de granturi, acordate din Fond, iar sursa de finanțare a Fondului o reprezintă împrumuturile în lei, acordate din disponibilitățile contului curent general al Trezoreriei Statului. Valoarea totală a împrumuturilor acordate Comisiei Naționale de Strategie și Prognoză pe un interval de 20 ani este de 10 miliarde de euro. Finanțarea va fi acordată pentru mici proiecte în domenii precum sănătatea, mica infrastructură, educația și cercetarea.

Statisticile primei tranșe de finanțări:

– Valoare totală a proiectelor: 2,3 miliarde lei

– Beneficiarii: 92 de proiecte merg la localități conduse de primari PSD, 14 proiecte merge la primari PNL și CJ Călărași, 2 proiecte la universități (Craiova și Galați), câte două proiecte la primari UNPR și independenți. Câte un proiect a fost câștigat de localități cu primari din ALDE, PNȚCD, Partidul Ecologist și UDMR.

Cele mai mari proiecte (ca sumă): din primele 15 proiecte ordonate ca valoare, 13 sunt alocate către primării conduse de primari PSD

PSD. Comuna Vitomirești – Modernizare infrastructură rutieră locală – 71 milioane lei PSD. Buzău, Lucrări de reparații la unitățile de învățământ, 70 milioane de lei PSD. Jurilovca, Modernizare drumuri locale, 69 milioane lei PNL. Călărași (Consiliul Județean), Corp nou de spital, 69 milioane lei PSD. Sectorul 4 Reabilitare/modernizare sistm rutier și amenajare spații urbane în zonele adiacente șos. Giurgiulu, 65 milioane PSD. Zărnești (Buzău) – Modernizare drumuri de interes local, 64 milioane de lei PSD. Bolintin Vale, Reabilitarea și modernizarea străzilor, 63 milioane de lei PSD. Murfatlar, Infiintare retea de distributie gaze in oras si localitatiile apartinatoare, 56 milioane lei PSD. Drăgănești-Olt (Olt) – Reabilitare și modernizare străzi, etapa a II-a, 56 milioane lei PSD. Teaca (Bistrița) – Modernizare drumuri de interes local, 42 milioane de lei PSD. Modernizare străzi în orașul Lehliu Gară și satele componente Răzvani și Buzoeni – 39 milioane lei PSD. Sînmihaiu de Câmpie (Bistrița)- Modernizare drumuri de interes local -38 milioane lei PSD. Vasilați (Călărași) – Asfaltare străzi, 36 milioane PSD. Turda – Reabilitare și modernizare străzi – 35 milioane lei PNL. Valul lui Traian (Constanța) Drum de centură sud – 27 milioane lei

Lista completă a beneficiarilor (sursa):

Universitatea din Craiova, Universitatea Dunărea de Jos (Galați)

Reghin (Mureș) – PSD

Turda (Cluj) – PSD

Limanu (Constanța) – PSD

Valul lui Traian (Constanța) – PNL

Chețani (Mureș) – UNPR

Pantelimon (Ilfov) – PSD

Berca (Buzău) – PSD

Cungrea (Olt) – PNL

Boteni (Argeș) – PSD

Godeni (Argeș) – PSD

Ungheni (Argeș) – PSD

Bîrsău (Satu Mare) – Alianța PSD ALDE

Bran (Brașov) – Alianța PSD ALDE

Drăganu (Argeș) – PSD

Ulmi (Dâmbovița) – PNL

Brusturi (Bihor) – PSD

Craidorolț (Satu Mare) – PSD

Bodești (Neamț) – PNȚCD

Brezoaele (Dâmbovița) – PSD

Bîra (Neamț) – PSD

Vicovu de Jos (Suceava) – PSD

Simnicu de Sus (Dolj) – UNPR

Frumosu (Suceava) – PSD

Pesceana (Vâlcea) – PSD

Pietroasele (Buzău) – PSD

Murgești (Buzău) – PSD

Gogoșu (Mehedinți) – PSD

Breznița – Motru (Mehedinți) – PSD

Hăghig (Covasna) – PSD

Costești (Vâlcea) – PSD

Râmnicu Vâlcea – Partidul Ecologist Român

Craiova (Dolj) – PSD

Toporu (Giurgiu) – PSD

Huși (Vaslui) – PSD

Stoilești (Vâlcea) – PSD

Rășinari (Sibiu) – PNL

Giurgiu – PSD

Aluniș (Prahova) – PSD

Vitomirești (Olt) – PSD

Braniștea (Dâmbovița) – PSD

Frecăței (Tulcea) – PSD

Zărand (Arad) – Independent

Sectorul 4 București – PSD

Amărăști (Vâlcea) – PSD

Zemeș (Bacău) – PNL

Nojorid (Bihor) – PSD

Gropeni (Brăila) – PNL

Dobrești (Bihor) – PSD

Carpen (Dolj) – PSD

Beceni (Buzău) – PSD

Lunca Corbului (Argeș) – PSD

Stoenești (Argeș) – PSD

Zalău (Sălaj) – PSD

Pleșoiu (Olt) – Fost PNL, actual PSD

Leu (Dolj) – PSD

Cajvana (Suceava) – PSD

Jibou (Sălaj) – PSD

Vîlcele (Covasna) – UDMR

Fântânele (Prahova) – PSD

Râmnicu Sărat (Buzău) – PSD

Fălticeni (Suceava) – PSD

Poiana (Dâmbovița) – PSD

Roșiești (Vaslui) – PSD

Supuru de Jos (Satu Mare) – PSD

Micești (Argeș) – PSD

Mânăstirea (Călărași) – PNL

Manoleasa (Botoșani) – PSD

Lehliu Gară (Călărași) – PSD

Drăgănești-Olt (Olt) – PSD

Faraoani (Bacău) – PSD

Glodeanu-Siliștea (Buzău) – PSD

Sălcioara (Dâmbovița) – PSD

Malu cu Flori (Dâmbovița) – PSD

Sînmihaiu de Câmpie (Bistrița) – Alianța PSD ALDE

Teaca (Bistrița) – PSD

Zărnești (Buzău) – PSD

Vasilați (Călărași) – PSD

Ciurea (Iași) – PSD

Săsciori (Alba) – PNL

Vișina (Olt) – PSD

Corlăteni (Botoșani) – PNL

Călărași (Consiliul Județean) – PNL

Târlișua (Bistrița) – PSD

Babadag (Tulcea) – PNL

Poplaca (Sibiu) – PSD

Gârbou (Sălaj) – PSD

Moșna (Sibiu) – PSD

Dor Mărunt (Călărași) – PNL

Săucești (Bacău) – PSD

Valea Stanciului (Dolj) – PSD

Teslui (Olt) – PSD

Iablanița (Caraș) – PSD

Felnac (Arad) – PSD

Pănătău (Buzău) – PSD

Chinteni (Cluj) – PSD

Adunații Copăceni (Giurgiu) – PSD

Roata de Jos (Giurgiu) – PSD

Comana (Giurgiu) – PSD

Stănești (Giurgiu) – PNL

Seimeni (Constanța) – Independent

Milcov (Olt) – PSD

Loamneș (Sibiu) – PSD

Topraisar (Constanța) – PSD

Chirnogeni (Constanța) – PSD

Buzău – PSD

Slătioara (Olt) – Fost PNL, actual PSD

Siliștea (Constanța) – PSD

Agigea (Constanța) – PSD

Bolintin Vale (Giurgiu) – PSD

Murfatlar (Constanța) – PSD

Turburea (Gorj) – PSD

Bunești (Brașov) – PNL

Jurilovca (Tulcea) – PSD

Vânătorii Mici (Giurgiu) – ALDE

Foto: Viorica Dancila (INQUAMPhotos Adel Al-Haddad)